Diari Oficial de la Generalitat Valenciana


Sumari del DOGV 7139, del 25-10-2013 (2013/10346)

Informació pública de l'Acord de 12 de juliol de 2013, de la Junta de Govern Local, sobre (E13/13PL) ocupació directa dels terrenys afectes a l'execució del projecte de la ronda Nord del nucli urbà del Port de Sagunt. Polígon 34, referència urbana 46222A034.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7139

Data del DOGV
:   25-10-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/10287


Data del document
:   12-07-2013

Organisme emissor
:   Ajuntament de Sagunt

Tipus de document
:   Anunci

Descriptors 

:   * Sagunt
    * administració local
    * pla d'urbanisme

Informació pública de l'Acord de 12 de juliol de 2013, de la Junta de Govern Local, sobre (E13/13PL) ocupació directa dels terrenys afectes a l'execució del projecte de la ronda Nord del nucli urbà del Port de Sagunt. Polígon 34, referència urbana 46222A034. [2013/10972]  
Emilio Olmos Gimeno, secretari general de l'Ajuntament de Sagunt (València), certifique que:   
La Junta de Govern Local, en la sessió ordinària que va tindre lloc el dia 12 de juliol de 2013, va adoptar, entre altres, l'acord següent:  
47g Ocupació directa dels terrenys destinats a l'execució del projecte de la ronda Nord del nucli urbà del Port de Sagunt. Expedient 13/13-PL.  
Presentada directament la proposta per part del regidor d'Urbanisme, conclòs l'examen dels assumptes inclosos en l'orde del dia, i sotmesa a votació, d'acord amb el que establix l'article 91.4 del Reglament d'Organització, Funcionament i Règim Jurídic de les Corporacions Locals, per unanimitat, la Junta de Govern Local declara la urgència de l'assumpte.  
  
Antecedents  
Resultant que en la sessió plenària ordinària del mes de febrer de 2011 es va aprovar la modificació puntual referent al canvi de qualificació d'una part de l'espai qualificat com a dotacional esportiu 30, d'acord amb l'esquema següent:  
  
Considerant que l'Ajuntament de Sagunt pretén l'execució de les obres d'aquella part de la ronda Nord del nucli del Port de Sagunt, que no està acabada i que la fotografia següent posa de manifest:  
  
Considerant que entre els terrenys que fan falta ocupar estan els següents:  
Una superfície de 6,13 m², amb una secció de 9,5 d'amplària, qualificats com a viari, que és una part de la parcel·la de la qual se segrega en els termes grafiats en el plànol que s'arreplega a continuació:  
  
  
  
  
  
i que atenen a la parcel·la cadastral següent:   
Parcel·la de referència Acequia, del polígon fiscal 34, referència urbana 46222A034.   
Figuren com a titulars d'esta:  
Sindicat Regs Sagunt (100 % propietat)  
Pl. Major, 46164 Sagunt.  
  
Esta porció de la parcel·la està dins de l'àrea de repartiment del programa d'actuació integrada antic SGES 30. Este àmbit disposa d'ordenació detallada aprovada definitivament per l'Ajuntament de Sagunt en la sessió plenària ordinària del mes de febrer de 2011.  
  
Considerant que en este moment per part de l'Administració municipal, en pretendre l'execució immediata del projecte de vial, es fa necessari avançar cronològicament l'obtenció de la disponibilitat civil dels terrenys on s'ha d'executar este projecte respecte del moment en el qual obtindrà la de la resta dels qualificats com a dotacionals públics, que és el de l'aprovació definitiva del projecte de reparcel·lació de l'àmbit abans especificat.  
Considerant que en el context de la instrucció del corresponent projecte de reparcel·lació, tots els terrenys objecte d'este expedient seran considerats terrenys d'aportació, amb dret d'adjudicació en parcel·les edificables, on materialitzarà el seu aprofitament subjectiu, amb l'abast i l'extensió que es deriva de l'ordenació detallada que disposa de l'acord d'aprovació definitiva.   
Considerant que l'Administració necessita tindre en este moment la disponibilitat civil d'estos terrenys, ja que iniciarà el procés de selecció del contractista d'obres encarregat de l'execució material del vial sense poder esperar l'aprovació del projecte de reparcel·lació forçosa que se'ls atribuiria.  
Paràmetres urbanístics aplicables a la parcel·la:  
Àmbit de la UE: 27.063 m²s  
Índex d'edificabilitat: 1, 266 m² sostre/ m²s  
Edificabilitat objectiva: 34.274 m² sostre.   
Superfície de l'espai privat: 4.555 m²s  
Superfície de sòl dotacional dins de la UE: 22.508 m²   
Densitat màxima: 120 vivendes/ha  
Nombre de vivendes: 312  
Nombre d'habitants: 935  
El sostre residencial serà un total de 29.719 m² sostre.   
L'aprofitament terciari serà de 4.555 m² sostre.  
La localització del 30 per cent d'aprofitament residencial destinat a la construcció de vivenda protegida i que és d'un total de 8.915 m² de sostre, es localitzarà en la integritat de la illa de cases C, que preveu un total de 7.482 m² de sostre residencial. Els altres 1.433 m² de sostre destinats es localitzaran en la illa de cases B.  
Aprofitament tipus: 1,2664 m² sostre/ m²s  
Aprofitament patrimonialitzable: 1,1397 m² sostre/ m²s  
Superfície de l'àrea de repartiment: 27.063 m²  
Considerant que l'article 187 de la Llei 16/2005, Urbanística Valenciana, assenyala el següent:  
«1. El sòl destinat a dotacions públiques, a més per aplicació de les tècniques reparcel·latòries en unitats d'execució contínues o discontínues, es podrà obtindre, per mitjà d'expropiació o ocupació directa, en qualsevol moment i classe de sòl sense perjuí de les reserves d'aprofitament a què això done lloc.  
2. S'entén per ocupació directa l'obtenció de terrenys destinats pel planejament a dotacions públiques, per mitjà del reconeixement al seu titular del dret a integrar-se en una unitat d'execució amb excés d'aprofitament real. L'ocupació directa requerirà la determinació prèvia per part de l'Administració actuant dels aprofitaments urbanístics susceptibles d'adquisició pel titular del terreny a ocupar i de la unitat d'execució en què, per excedir el seu aprofitament real de l'apropiable pel conjunt de propietaris inicialment inclosos en esta, s'hagen de fer efectius estos aprofitaments».  
  
Considerant que l'article 437 del Reglament d'Ordenació i Gestió Territorial i Urbanística (ROGTU), Decret 67/2006, establix en eixe sentit que:  
L'Ajuntament pot desenrotllar actuacions urbanístiques per mitjà del procediment d'ocupació directa, amb la finalitat d'obtindre terrenys reservats en el planejament urbanístic per a l'execució de sòls dotacionals de la xarxa primària o secundària».   
Considerant que a estos efectes l'article 438 del ROGTU establix com a requisits els següents:  
«L'execució de les actuacions urbanístiques per mitjà d'ocupació directa requerix:   
1. Que estiguen aprovats els instruments de planejament urbanístic que establisquen l'ordenació detallada, tant dels terrenys a ocupar com de la unitat d'execució en la qual haja d'integrar-se el seu propietari.  
  
2. Que els terrenys a ocupar estiguen qualificats pel planejament com a dotacions públiques de la xarxa primària o secundària».  
Requisits que es complixen en este cas ateses les circumstàncies abans indicades. L'ocupació objecte del present acord s'ajusta íntegrament a les alineacions definides en el document de planejament mencionat.  
Considerant que l'ocupació directa es perfila com un procediment alternatiu a l'expropiació en què s'eximix l'Administració d'abonar el preu just substitutori dels terrenys, si bé subjecte als terminis a què es referix l'article 441 del ROGTU, d'acord amb este:   
  
«2. Transcorreguts quatre anys des de l'ocupació directa sense que s'haja aprovat definitivament el projecte de reparcel·lació de la unitat d'execució en la qual s'hagen integrat els propietaris de les finques ocupades, poden estos anunciar a l'Ajuntament el seu propòsit d'iniciar l'expedient de preu just, que ha de dur-se a terme per ministeri de la llei transcorreguts sis mesos des d'este anunci, de conformitat amb el procediment regulat en este reglament per a l'expropiació forçosa».  
  
Els efectes que l'Administració municipal aprove un expedient d'ocupació directa són els enumerats en l'article 440 del ROGTU, d'acord amb este:  
«1. En l'execució de les actuacions urbanístiques per mitjà d'ocupació directa l'alçament de l'acta d'ocupació directa produïx els efectes següents:  
a) La transmissió de la titularitat del sòl ocupat en favor de l'Administració actuant i la reserva d'aprofitament en favor del propietari originari.  
b) Legitimarà l'inici de les obres públiques corresponents».  
Actuacions procedimentals a adoptar.  
Les descrites en l'article 187.3 de la LUV són desplegades en l'article 439 del ROGTU, per la qual cosa procedix la transcripció d'este, molt més detallat. En eixe sentit este assenyala que:  
L'execució de les actuacions urbanístiques per ocupació directa ha d'ajustar-se al procediment següent:  
1. La relació de terrenys a ocupar, els seus propietaris, l'aprofitament que corresponga a cada un d'estos i les unitats d'execució en les quals hagen d'integrar-se, ha de publicar-se en el Diari Oficial de la Comunitat Valenciana i notificar-ho a aquells que consten com a titulars de drets inscrits en el Registre de la Propietat, i atorgar-los un termini d'audiència d'un mes. Així mateix, ha de notificar-ho al Registre de la Propietat, i sol·licitar d'este el certificat de domini i les càrregues de les finques afectades i la pràctica dels assentaments que corresponguen.  
2. Una vegada acabat este termini d'audiència s'ha d'alçar l'acta d'ocupació, i es faran constar les circumstàncies següents:  
a) Dades d'identificació dels titulars de drets sobre les finques ocupades.  
b) Resultat del tràmit d'audiència a estos titulars.  
c) Descripció escrita i gràfica de les finques o parts de finques objecte d'ocupació directa, amb indicació de la superfície ocupada, el seu aprofitament i les dades registrals, incloses les càrregues que hagen de cancel·lar-se per ser incompatibles amb el planejament.  
d) Unitat d'execució en què haja de fer-se efectiu l'aprofitament. S'entendran les actuacions amb el ministeri fiscal en el cas de propietaris desconeguts, no compareixents, incapacitats sense persona que els represente o quan es tracte de propietat litigiosa.  
3. L'Ajuntament ha d'expedir a favor de cada propietari un certificat de l'acta d'ocupació, i se'n remetrà una còpia al Registre de la Propietat per a inscriure a favor de l'Ajuntament la superfície ocupada i a favor dels propietaris l'aprofitament de les finques ocupades, als folis de les quals es traslladaran tots els seus asseentaments vigents».  
En conseqüència, procedix adoptar, en este moment, l'acord d'iniciacó del procediment d'ocupació directa de la parcel·la que s'especifica a continuació, en este s'haurà d'especificar el contingut següent: la relació de terrenys a ocupar, els seus propietaris, l'aprofitament que corresponga a cada un d'estos i les unitats d'execució en les quals hagen d'integrar-se. Este acord s'ha publicar en el Diari Oficial de la Comunitat Valenciana i notificar-ho a aquells que consten com a titulars de drets inscrits en el Registre de la Propietat, i atorgar-los un termini d'audiència d'un mes.  
A la vista del que s'ha exposat i de conformitat amb la proposta del cap de Secció d'Urbanisme, la Junta de Govern Local sense que es promoga debat, per unanimitat, acorda:  
  
Primer. Obrir l'expedient d'ocupació directa de 6,13 m² de la parcel·la identificada en la part expositiva, que té referència cadastral Acequias, del polígon fiscal 34, referència urbana 46222A034.  
  
Segon. Publicar este acord en el Diari Oficial de la Comunitat Valenciana i notificar-ho a aquells que consten com a titulars de drets inscrits en el Registre de la Propietat, i atorgar-los un termini d'audiència d'un mes, perquè manifesten tot allò que consideren adequat a la defensa dels seus interessos i els seus drets.  
Tercer. Sol·licitar del Registre de la Propietat el certificat de domini i les càrregues de la finca afectada.  
I, perquè conste i als efectes oportuns, expedisc este certificat amb el vistiplau de la tinenta d'alcalde (la delegació del qual va ser conferida per mitjà de la Resolució núm. 1004, de 16 de juny de 2011).  
  
  
Sagunt, 12 de juliol de 2013.- La tinenta d'alcalde: Concha Peláez Ibáñez.